गैरसैंण नाम का शब्द दो स्थानीय बोली के शब्दों से मिलकर बना है। "गैर" तथा "सैंण"। गैर इस क्षेत्र में कुमांऊँनी तथा गढ़वाली दोनों भाषाओं में गहरे स्थान को कहते हैं तथा सैंण नामक शब्द मैदानी भू-भाग का पर्याय है। जिसका अर्थ स्पष्टत: गैर + सैंण = गैरसैंण है, यानि "गहरे में समतल मैदान"। (जैसे गैरसैंण के समीपवर्ती भिकियासैंण, चिन्यालीसैंण, थैलीसैंण, भराड़ीसैंण इत्यादि कुमांऊँ व गढ़वाल के दोसॉंद यानि दो सीमाओं का सीमावर्ती भूभाग) दूसरा अब कुछ लोग गैरसैंण को इस प्रकार भी परिभाषित करने लगे हैं कि यह समीपवर्ती गैड़ नामक गॉंव के नीचे स्थित है, जिस कारण यह गैरसैंण कहलाता है। परन्तु यह तथ्य सटीक होने में संदेहात्मक प्रतीत होता है।

भौगोलिक स्थिति
गैरसैंण नामक शब्द का उद्भव
प्राचीन इतिहास
सभ्यता एवम् संस्कृति